[Kako pronaći video na kom možete da radite]
Postoje dva načina da pronađete video na kom možete da radite.
Možete poći od konkretnog videa ili pretražiti dostupne zadatke.
Kako da počnete od konkretnog videa?
Tražite TED, TEDx ili TED-Ed video
koji vam je zanimljiv.
Ne zaboravite da prvo pogledate video,
kako biste bili sigurni da nije suviše kratak, suviše dug,
previše specijalizovan ili možda nedovoljno specijalizovan, za vas.
Kada ste odabrali,
kopirajte naslov ili ime govornika,
idite na Amara.org
i krenite ovim putem kroz interfejs.
Prvo, prijavite se koristeći svoj TED profil.
Potom pređite pokazivačem preko svog korisničkog imena
i iz liste timova odaberite TED.
Na stranici TED tima, kliknite tab "Tasks".
Ovde ćete naći mnogo korisnih filtera
koji će vam pomoći da pronađete svoj video.
Postoji nekoliko projekata:
TEDTalks, TEDxTalks, TED-Ed, OTP Resources i Best of TEDxTalks.
Osnovno podešavanje je "TEDTalks",
ali ako video koji tražite nije TED govor,
odaberite neki od drugih projekata sa liste
ili "any project" da biste tražili u svim projektima.
Kada se lista zadataka osveži,
u polje za pretragu upišite ime govornika ili naziv govora
i stisnite Enter.
Videćete dostupne zadatke za vaše jezike.
Sada kliknite na video
i kliknite "Start now".
Daću vam i savet!
Dok tražite TED govore,
ukucajte samo ime govornika ili samo naslov govora
ili izbacite ":" iz punog naslova, ovako.
Ako tražite koristeći pun naslov, sa dve tačke,
to nekad može blokirati sistem i nećete dobiti nikakve rezultate.
Inače, ako ne možete da pronađete zadatke za video koji tražite,
to obično znači da drugi volonteri već rade na njima.
Ne odustajte, i pronađite neki drugi sjajan govor!
Hajde sada da vidimo drugi način,
pregledanjem dostupnih zadataka.
Ako na umu nemate neki određeni video,
možete pretražiti zadatke koji su dostupni u projektima.
Hajde da se malo zabavimo sa filterima.
Prvo, u zavisnosti od toga šta želite da radite
odaberite vrstu zadatka koji tražite.
Na primer, "Prevod".
Potom odaberite projekat.
Osnovno podešavanje je na "TEDTalks",
ali ovde ima još kul stvari.
Pored TEDxTalks i TED-Ed videa
možete prevoditi video tutorijale kao što je ovaj,
u projektu "OTP Resources",
ili pretražiti pažljivo odabrane govore
iz rastuće kolekcije TEDxTalks,
u projektu "Best of TEDxTalks".
Odaberite jedan projekat i dobićete listu govora na kojima možete da radite.
Ako ne možete da nađete slobodne zadatke,
odaberite neki drugi projekat.
A sada, srećno transkribovanje i prevođenje!